Document ID: 31997D0740

Odločba Komisije
z dne 14. oktobra 1997
o postopkih potrjevanja skladnosti gradbenih proizvodov po členu 20(2) Direktive Sveta 89/106/EGS glede zidarskih in sorodnih proizvodov
(Besedilo velja za EGP)
(97/740/ES)
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 89/106/EGS z dne 21. decembra 1988 o približevanju zakonov in drugih predpisov držav članic, ki se nanašajo na gradbene proizvode [1], kakor je bila spremenjena z Direktivo 93/68/EGS [2], in zlasti člena 13(4) Direktive,
ker mora Komisija med dvema postopkoma na podlagi člena 13(3) Direktive 89/106/EGS za potrjevanje skladnosti proizvoda izbrati "najmanj zahtevni postopek, ki je skladen z varnostnimi zahtevami"; ker to pomeni, da je treba odločiti, ali je za posamezen proizvod ali družino proizvodov obstoj sistema kontrole proizvodnje z odgovornostjo proizvajalca potreben in zadosten pogoj za potrjevanje skladnosti ali je zaradi razlogov glede izpolnjevanja meril iz člena 13(4) tako potrebna udeležba odobrenega certifikacijskega organa;
ker člen 13(4) zahteva, da mora biti tako določen postopek naveden v mandatih in tehničnih specifikacijah; ker je zato zaželena opredelitev koncepta proizvodov ali družine proizvodov, kakršen je uporabljen v mandatih in tehničnih specifikacijah;
ker sta postopka iz člena 13(3) podrobno opisana v Prilogi III k Direktivi 89/106/EGS; ker je treba zato za vsak proizvod ali družino proizvodov jasno opredeliti metode, kako se morata postopka uporabljati s sklicevanjem na Prilogo III, ker ta daje prednost nekaterim sistemom;
ker je postopek iz točke (a) člena 13(3) v skladu s sistemi, določenimi v prvi možnosti brez stalnega nadzora in drugi ter tretji možnosti točke (ii) oddelka 2 Priloge III, in postopek iz točke (b) člena 13(3) v skladu s sistemi, določenimi v točki (i) oddelka 2 Priloge III in prvi možnosti, s stalnim nadzorom, točke (ii) oddelka 2 Priloge III;
ker so ukrepi, predvideni s to odločbo, v skladu z mnenjem Stalnega odbora za gradbeništvo,
SPREJELA NASLEDNJO ODLOČBO:
Člen 1
Skladnost proizvodov in družin proizvodov iz Priloge I se potrdi s postopkom, pri katerem je proizvajalec sam odgovoren za sistem kontrole proizvodnje, ki zagotavlja skladnost proizvoda z ustreznimi tehničnimi specifikacijami.
Člen 2
Skladnost proizvodov iz Priloge II se potrdi s postopkom, pri katerem je poleg sistema kontrole proizvodnje, ki ga izvaja proizvajalec, v ocenjevanje in nadzor kontrole proizvodnje ali proizvoda samega vključen odobreni certifikacijski organ.
Člen 3
Postopek potrjevanja skladnosti iz Priloge III se navede v mandatih za usklajene standarde.
Člen 4
Ta odločba je naslovljena na države članice.
V Bruslju, 14. oktobra 1997

Labels: 7
3
1